**ΠΡΟΤΥΠΟΣ ΙΔΡΥΜΑΤΙΚΟΣ ΚΑΝΟΝΙΣΜΟΣ**

**ΔΙΕΞΑΓΩΓΗΣ ΕΞΕΤΑΣΕΩΝ**

Με τον παρόντα Κανονισμό Διεξαγωγής Εξετάσεων κωδικοποιούνται οι απλές και αντικειμενικές προϋποθέσεις διεξαγωγής αδιάβλητων εξεταστικών διαδικασιών.

Συγκεκριμένα, ορίζονται οιυποχρεώσεις και τα δικαιώματα των εξεταζόμενωνφοιτητών/τριών, των διδασκόντων/ουσών,των επιτηρητών/τριών και της Γραμματείας, προκειμένου να διασφαλιστεί η ομαλή διεξαγωγή των εξετάσεων και να κατοχυρωθεί τόσο η ισότιμη μεταχείριση των εξεταζόμενων, όσο και η αξιοπιστία της εξεταστικής διαδικασίαςστο σύνολό της.

Η Γραμματεία,μετά από απόφαση Συνέλευσης του Τμήματος, αναρτά στην Ιστοσελίδα του Τμήματος τον παρόντα **Κανονισμό των Εξετάσεων** (σε μορφή pdf) προς ενημέρωση των διδασκόντων/ουσών, επιτηρητών/τριών και φοιτητών/τριών.

Το Τμήμα δύναται να καταρτίσει οικείο Κανονισμό Σπουδών του οποίου οι διατάξεις θα πρέπει να εναρμονίζονται με τον παρόντα Πρότυπο Ιδρυματικό Κανονισμό Εξετάσεων.

**Α.ΥΠΟΧΡΕΩΣΕΙΣ ΓΡΑΜΜΑΤΕΙΑΣ ΤΜΗΜΑΤΟΣ**

Η Γραμματεία, σε συνεργασία με τους/τιςδιδάσκοντες/ουσες,αφού ζητήσει εγκαίρως τη γνώμη του Φοιτητικού Συλλόγου, καταρτίζει το Πρόγραμμα των Εξετάσεων και το Πρόγραμμα των Επιτηρήσεων.

Κατά την προετοιμασία του προγράμματος εξετάσεων, λαμβάνεται μέριμνα ώστε να εξετάζονται στην αρχή της εξεταστικής περιόδου, κατά προτεραιότητα, μαθήματα στα οποίαυπάρχειεγγεγραμμένος προς εξέταση μεγάλος αριθμός φοιτητών/τριών, προαπαιτούμενα μαθήματα, μαθήματα κρίσιμα γιατις«αλυσίδες» μαθημάτων ή άλλες δραστηριότητες.

Ειδικότερα:

Α) **Το Πρόγραμμα των Εξετάσεων**αναρτάται, από τη Γραμματεία, στην Ιστοσελίδα του Τμήματος τουλάχιστον τριάντα(30) ημέρες πριν την έναρξη κάθε εξεταστικής περιόδου και περιλαμβάνει, ανά μάθημα,την ημερομηνία διεξαγωγής της εξέτασης, την ώρα, τη διάρκεια και τιςαίθουσες. Η Γραμματεία αποστέλλει σχετικό ενημερωτικό μήνυμα, προς όλες και όλους, την ημέρα της ανάρτησης.

Ακύρωση της εξέτασης μπορεί να αποφασιστεί σε ιδιαιτέρως σοβαρές περιπτώσεις, με σχετική απόφαση που λαμβάνει η Συνέλευση του Τμήματος ύστερα από εισήγηση του/της Προέδρου του Τμήματος. Ταυτόχρονα, η Συνέλευση του Τμήματος αποφαίνεται για τη διεξαγωγή της επαναληπτικής εξέτασης. Σε έκτακτες περιπτώσεις που δεν υπάρχει επαρκής χρόνος για τη σύγκληση της Συνέλευσης, η σχετική απόφαση αναβολής και ο χρόνος επαναληπτικής εξέτασης λαμβάνονται από τον/την Πρόεδρο του Τμήματος.

Β) **Το Πρόγραμμα των Επιτηρήσεων**αποστέλλεται από τη Γραμματεία στους/στις διδάσκοντες/ουσες και επιτηρητές/τριες τουλάχιστον δεκαπέντε(15)ημέρες πριν την έναρξη κάθε εξεταστικής περιόδου.

Για το Πρόγραμμα των Επιτηρήσεων, λαμβάνεται υπόψη ο αριθμός των φοιτητών/τριών που έχουν δηλώσει κάθε μάθημα, η χωρητικότητα και τα ειδικά χαρακτηριστικά των προς αξιοποίηση αιθουσών.

Η Γραμματεία οφείλει να ενημερώνει τους/τις διδάσκοντες/ουσες, επιτηρητές/τριες και φοιτητές/τριες για κάθε έκτακτη και για λόγους ανωτέρας βίας αλλαγή στις ημέρες και ώρες των εξετάσεων. Επίσης, ενημερώνει τους/τις διδάσκοντες/ουσες και τους/τις επιτηρητές/τριεςγια ενδεχόμενες αλλαγές στο πρόγραμμα των επιτηρήσεων.

**Β.ΥΠΟΧΡΕΩΣΕΙΣ ΥΠΕΥΘΥΝΩΝ ΔΙΔΑΣΚΟΝΤΩΝ/ΟΥΣΩΝ ΓΙΑ ΤΗΝ ΕΞΕΤΑΣΗ ΤΩΝΜΑΘΗΜΑΤΩΝ**

Ο/Η διδάσκων/ουσα του μαθήματος έχει την απόλυτη ευθύνη για την επιλογή του τρόπουκαι τηςδιαδικασίαςαξιολόγησης των φοιτητών/τριών (π.χ. γραπτές εξετάσεις,προφορικές εξετάσεις,εκπόνηση και παρουσίαση εργασιών,συνδυασμός τους ή άλλοι τρόποι κατά την κρίση του/της), καθώς επίσης για την τελική βαθμολόγηση του μαθήματος και την έκδοση των αποτελεσμάτων.Τα ακριβή χαρακτηριστικά της εξεταστικής διαδικασίας (π.χ. αριθμός τυχόν ενδιάμεσων εξετάσεων ή εργασιών, τρόπος ελέγχου και αξιολόγηση των επιδόσεων των φοιτητών/τριών, βαρύτητες των επιμέρους εξεταστικών διαδικασιών κ.λπ.) και όλα τα ανωτέρω προσδιορίζονται από τον/την διδάσκοντα/ουσα στην αρχή του εξαμήνου.Οι φοιτητές και οι φοιτήτριες ενημερώνονται–από την αρχή του ακαδημαϊκού εξαμήνου – με ανάρτηση στην ηλεκτρονική πλατφόρμα e-class για τον ακριβή τρόπο εξέτασης του μαθήματος, ενώ οι σχετικές πληροφορίες αναγράφονται σαφώς καιστη φόρμα περιγραφής του μαθήματος (syllabus).

Ο/Η διδάσκων/ουσα προμηθεύεται εγκαίρως από τη Γραμματεία του Τμήματος επαρκή αριθμό από σφραγισμένες κόλλες, εφόσον απαιτούνται,καθώς και έντυπα Βεβαιώσεων Συμμετοχής σε εξέταση μαθήματος.

Κάθε ακαδημαϊκό εξάμηνο και για κάθε μάθημα, οι διδάσκοντες/ουσες έχουν τη δυνατότητα να εκτυπώνουν τον ονομαστικό κατάλογο των φοιτητών/τριών που έχουν δικαίωμα συμμετοχής στις εξετάσεις, ο οποίος ονομάζεται **Κατάλογος Εξεταζόμενων**, μέσω του ηλεκτρονικού συστήματος classweb (φοιτητολόγιο) ή αντίστοιχο σύστημα.

Ο/Η διδάσκων/ουσα προσέρχεται στις εξετάσεις έχοντας τον ονομαστικό κατάλογο εξεταζόμενων φοιτητών/τριών (Κατάλογος Εξεταζομένων), ενδεχομένως σε τόσα αντίτυπα, όσες θα είναι οι αίθουσες εξέτασης που χρησιμοποιεί. Οφείλει να βρίσκεται στον χώρο της εξέτασης δεκαπέντε (15) λεπτά πριν την έναρξή της, να ελέγξει την επάρκεια του αριθμού των επιτηρητών/τριών και τις γενικότερες συνθήκες για την ομαλή διεξαγωγή της εξέτασης, καθώς και να παραδώσει, στον κατάλληλο χρόνο, στους/στις επιτηρητές/τριες τα αντίγραφα των θεμάτων της εξέτασης προς διανομή.

Σε περίπτωση σοβαρού κωλύματος, ο/η διδάσκων/ουσα ενημερώνει εγκαίρως και κατά προτίμηση ηλεκτρονικά, τον/την Πρόεδρο και τη Γραμματεία του Τμήματος για την αδυναμία προσέλευσής του/της στις εξετάσεις, καθώς και ποιον/ποια έχει ορίσει να τον/την αναπληρώσει, δίδοντάς του/της σχετικές οδηγίες. Οφείλει,επίσης, να παραδώσει στον/στην αντικαταστάτη/τρια εγκαίρως και με ασφάλεια τα θέματα ή τα αντίγραφα των θεμάτων.

Ο/Η διδάσκων/ουσα έχει τη συνολική ευθύνη για τη διεξαγωγή και το αδιάβλητο της εξέτασης του μαθήματός του/της. Οφείλει να είναι παρών/ουσα,περιοδικά, σε όλες τις αίθουσες της εξέτασης και καθ’ όλη τη διάρκειά της, προκειμένου να εποπτεύει τη διαδικασία και να απαντάαυτοπροσώπωςσε ερωτήσεις ή διευκρινίσεις, που ενδεχομένως ζητηθούν από τους/τιςεξεταζόμενους/ες, για χρονικό διάστημα που εκείνος/η ορίσει.

Βεβαιώσεις Συμμετοχής σε εξέταση μαθήματος δικαιούνται μόνον φοιτητές/ριες που έχουν δηλώσει το μάθημα και εξετάζονται σ’ αυτό.

Ο/Η διδάσκων/ουσα του κάθε μαθήματος επιστρέφειστη Γραμματεία τις σφραγισμένες κόλλες αναφοράς που τυχόν περίσσεψαν και τιςΒεβαιώσειςΣυμμετοχής σε εξετάσεις που δεν χρησιμοποιήθηκαν.

Ο/Η διδάσκων/ουσα καταχωρίζει τη βαθμολογία ηλεκτρονικά στο Φοιτητολόγιο (classweb),ή αντίστοιχο σύστημα, το αργότερο μέσα σε δέκα (10) ημέρες από την ημερομηνία λήξης της εξεταστικής περιόδου και, συγχρόνως, σε συνεργασία με τη Γραμματεία,υπογράφει το έντυπο αντίγραφο βαθμολογιών που έχει εκτυπώσει και πρωτοκολλήσει η Γραμματεία.

Μετά την ανακοίνωση των αποτελεσμάτων της εξέτασης και εντός δύο μηνών, ο/ διδάσκων/ουσα έχει υποχρέωση για επίδειξητου γραπτού δοκιμίου, εφόσον του/της ζητηθεί, από τον/τη φοιτητή/τρια.

Ο/Η διδάσκων/ουσα διατηρείτα γραπτά στο αρχείο του,έως ότου ακολουθηθεί η διαδικασίακαταστροφήςτους, σύμφωνα με τις διατάξεις της ισχύουσας νομοθεσίας και την εν ισχύ τυποποιημένηδιαδικασία από το Ίδρυμα.

Ακύρωση της εξέτασης μπορεί να αποφασιστεί σε ιδιαιτέρως σοβαρές περιπτώσεις, με σχετική απόφαση που λαμβάνει η Συνέλευση του Τμήματος ύστερα από εισήγηση του/της Προέδρου του Τμήματος. Ταυτόχρονα, η Συνέλευση του Τμήματος αποφαίνεται για τη διεξαγωγή της επαναληπτικής εξέτασης.Σε έκτακτες περιπτώσεις που δεν υπάρχει επαρκής χρόνος για τη σύγκληση της Συνέλευσης, η σχετική απόφαση λαμβάνεται από τον/την Πρόεδρο του Τμήματος.

**Γ. ΥΠΟΧΡΕΩΣΕΙΣ ΕΠΙΤΗΡΗΤΩΝ/ΤΡΙΩΝ**

Καθήκοντα επιτηρητή/τριας εκτελούν τα μέλη ΔΕΠ, τα μέλη ΕΔΙΠ, ΕΕΠ, ΕΤΕΠ, οι διδάσκοντες/ουσες (ΠΔ 407/80), οι πανεπιστημιακοί υπότροφοι, οι αμειβόμενοι μεταδιδάκτορες, οι αποσπασμένοι από την πρωτοβάθμια και τη δευτεροβάθμια Εκπαίδευση, καθώς και οι υποψήφιοι/ες διδάκτορες.

Σε περίπτωση που επιτηρητής/τρια δεν μπορεί να προσέλθει στις εξετάσεις ή πρόκειται να καθυστερήσει, οφείλει να φροντίσει εγκαίρως και με δική του/της ευθύνη να βρει αντικαταστάτη/τρια από όσες και όσους περιλαμβάνονται στον κατάλογο των επιτηρητών/τριών του Τμήματος και να ενημερώσει εγγράφως ή με ηλεκτρονικό μήνυμα το υπεύθυνο Μέλος ΔΕΠ ή τον/τη διδάσκοντα/ουσα του μαθήματος, καθώς και τη Γραμματεία. Τυχόν αδικαιολόγητη απουσία ή αναίτια καθυστέρηση – κυρίως μάλιστα όταν το φαινόμενο αυτό επαναληφθεί – θα γίνεται γνωστή στον/στην Πρόεδρο και θα εισάγεται για συζήτηση στη Συνέλευση του Τμήματος.

Οι επιτηρητές/τριες οφείλουν να βρίσκονται στον χώρο της εξέτασης τουλάχιστον δεκαπέντε (15) λεπτά πριν την έναρξή της και να βοηθούν να τακτοποιηθούν οι φοιτητές/τριες σύμφωνα με τον τρόπο που επιτάσσει η αξιοπιστία της γραπτής εξεταστικής διαδικασίας. Δύνανται δε, αν το κρίνουν σκόπιμο για την ομαλή διεξαγωγή της εξέτασης, να αλλάξουν οποιαδήποτε στιγμή τη διάταξη και τη θέση των εξεταζόμενων στις αίθουσες.

Οι επιτηρητές/τριες αναγράφουν στον Πίνακα την ώρα έναρξης και λήξης της εξέτασης και μεριμνούν για την τήρηση των παραπάνω χρόνων, ενώ ενημερώνουν τους/τις φοιτητές/τριες κάθε μία (1) ώρα, καθώς και τριάντα (30) και δεκαπέντε (15) λεπτά πριν από τη λήξη της.

Οι επιτηρητές/τριες διανέμουν τις κόλλες στους/στις εξεταζόμενους/ες και η εξέταση εκκινεί από τη στιγμή που ολοκληρωθεί και η διανομή των θεμάτων.

Οι επιτηρητές/τριες κατά τη διάρκεια της εξέτασης ασχολούνται αποκλειστικά με την επιτήρηση. Για τυχόν πλημμελή εκτέλεση των καθηκόντων τους – κυρίως μάλιστα όταν το φαινόμενο αυτό επαναληφθεί –θα ενημερώνεται ο/η Πρόεδρος και θα εισάγεται το θέμα για συζήτηση στη Συνέλευση του Τμήματος.

Οι επιτηρητές/τριες μεριμνούν για την ταυτοποίηση των εξεταζόμενων, είτε κατά την παράδοση του γραπτού, είτε νωρίτερα. Κατά την υπογραφή του καταλόγου εξεταζόμενων από τον/την φοιτητή/τρια θα πρέπει να ελέγχεται η ταυτότητά του/της και αυτό μπορεί να γίνει με την επίδειξη οιουδήποτε επίσημου δημόσιου εγγράφου (π.χ. φοιτητική/πολιτική/στρατιωτική ταυτότητα ή διαβατήριο κ.λπ.) που φέρει απαραιτήτως τη φωτογραφία του/της κατόχου.

Οι επιτηρητές/τριες περιφέρονται στην αίθουσα και ασκούν διακριτικά, με σοβαρότητα, με υπευθυνότητα και χωρίς θόρυβο τα καθήκοντα τους. Υψηλόφωνες παρατηρήσεις, σχόλια, εκδηλώσεις απαξιωτικής συμπεριφοράς προς τους/τις εξεταζόμενους/ες, διαπληκτισμοί και άλλες συναφείς συμπεριφορές και ενέργειες δεν είναι επιτρεπτές, αφού, μεταξύ άλλων, δεν συνάδουν με την ακαδημαϊκή δεοντολογία του Πανεπιστημίου Αιγαίου.

Τα κινητά τηλέφωνα, μετά από έλεγχο από τους/τις επιτηρητές/τριες, θα πρέπει να παραμένουν κλειστά καθ’ όλη τη διάρκεια της εξέτασης, χωρίς εξαιρέσεις.

Οι επιτηρητές/τριες έχουν δικαίωμα και υποχρέωση, ενεργώντας κατά την κρίση τους και πρωτίστως σύμφωνα με τις οδηγίες του/της διδάσκοντος/ουσας του μαθήματος, να κάνουν παρατήρηση ή να μετακινούν σε άλλη θέση οποιονδήποτε/οποιαδήποτε εξεταζόμενο/η παρατυπεί (π.χ. αν διαπιστωθεί προσπάθεια για συνομιλία, χρήση ή ανταλλαγή σημειώσεων και άλλων μη επιτρεπτών αντικειμένων, σημειώσεις στα έδρανα, διευκόλυνση ή συμμετοχή σε αντιγραφή, χρήση κινητού τηλεφώνου ή άλλου ηλεκτρονικού μέσου κατά τη διάρκεια της εξέτασης, κ.λπ.).

Σε περίπτωση διαπίστωσης χρήσης κινητού τηλεφώνου ή άλλης συσκευής ή συνεργασίας μεταξύ φοιτητών/τριών ή αντιγραφής – και αφού έχουν την έγκρισή του/της διδάσκοντος/ουσας – οι επιτηρητές/τριες ενημερώνουν τους/τις αντίστοιχους/ες εξεταζόμενους/ες ότι η εξέτασή τους ακυρώνεται, το γραπτό τους μονογράφεται και μηδενίζεται με σχετική επισήμανση επάνω στην κόλλα για το γεγονός και θα πρέπει να αποχωρήσουν από την αίθουσα.

Μόλις ολοκληρωθεί η καθορισμένη, για την εξέταση, προθεσμία, οι επιτηρητές/τριες ενημερώνουν τους/τις εξεταζόμενους/ες ότι ολοκληρώθηκε η διαδικασία και παραλαμβάνουν όλα τα γραπτά.

Κατά τη διάρκεια παραλαβής των γραπτών οι επιτηρητές/τριες μεριμνούν να διασφαλίσουν ότι οι εξεταζόμενοι/ες έχουν αναγράψει τα στοιχεία τους σε κάθε κόλλα αναφοράς που έχουν χρησιμοποιήσει. Κατόπιν παραδίδουν, ανά αίθουσα εξέτασης, στον /στην υπεύθυνο/η διδάσκοντα/ουσα του μαθήματος τα γραπτά που συγκεντρώθηκαν, αφού τα καταμετρήσουν και σημειώσουν τον συνολικό αριθμό τους πάνω στον κατάλογο των εξεταζόμενων και τα συγκρίνουν με τον συνολικό αριθμό υπογραφών που έχουν για τη συγκεκριμένη αίθουσα εξέτασης από τους/τις εξεταζόμενους/ες. Είναι αυτονόητο ότι οι δύο αριθμοί – ανά αίθουσα – θα πρέπει να συμπίπτουν.

Κατόπιν τα τοποθετούν σε φάκελο ο οποίος θα αναφέρει την ονομασία του μαθήματος, την ημερομηνία εξέτασης, τα ονόματα των επιτηρητών/τριών στην αίθουσα και τον συνολικό αριθμό των γραπτών.

Σε περίπτωση ασυμφωνίας ανάμεσα στα καταμετρημένα γραπτά και στον αριθμό των υπογραφών των εξετασθέντων, προβαίνουν άμεσα σε όλα τα κατάλληλα μέτρα εξακρίβωσης του αιτίου της ασυμφωνίας, συμπληρώνοντας σχετικό πρωτόκολλο το οποίο και υπογράφουν.

**Δ.ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΕΞΕΤΑΖΟΜΕΝΩΝ**

Δικαίωμα συμμετοχής στις εξετάσεις έχουν μόνον οι φοιτητές/τριες οι οποίοι/ες έχουν συμπεριλάβει το αντίστοιχο μάθημα στη δήλωση μαθημάτων για το ακαδημαϊκόεξάμηνο, στο οποίο αντιστοιχεί η τρέχουσα εξεταστική περίοδος, στο πλαίσιο των εκάστοτε ρυθμίσεων που ισχύουν για το Ίδρυμα.

Σε περίπτωση καθυστέρησης προσέλευσης άνω των τριάντα (30) λεπτών, δεν επιτρέπεται στον/στηφοιτητή/τρια να εξεταστεί. Οι φοιτητές/τριες που προσέρχονται, εντός των τριάντα (30) – το πολύ - αυτών λεπτών δεν δικαιούνται επέκτασης του χρόνου εξέτασής τους.

Ο/Ηεξεταζόμενος/ηαναγράφει τα στοιχεία του στο γραπτό και υπογράφει στην κατάσταση συμμετεχόντων/ουσώνστην εξέταση(Κατάλογος Εξεταζόμενων). Με την παράδοση του γραπτού – ή νωρίτερα με ευθύνη των επιτηρητών/τριών –γίνεται ταυτοποίηση του προσώπου με την επίδειξηοιουδήποτε επίσημου δημόσιου εγγράφου (φοιτητική/πολιτική/στρατιωτική ταυτότητα ή διαβατήριο κ.λπ.) που φέρει απαραιτήτως τη φωτογραφία του/τηςκατόχου.

Πριν από τη διανομή θεμάτων, οι εξεταζόμενοι/ες οφείλουν να απομακρύνουν κάθε είδους βιβλία, σημειώσεις, βοηθήματα κ.λπ. που έχουν μαζί τους, εκτός από εκείνα που επιτρέπει ρητά για όλους/όλες ο/η διδάσκων/ουσα.

Απαγορεύονται τα κινητά τηλέφωνα ή οποιοδήποτε άλλο ηλεκτρονικό μέσο επικοινωνίας κατά τη διάρκεια των εξετάσεων.Συγκεκριμένα, κατά τη διάρκεια της εξέτασης απαγορεύεται ρητά η χρήση οποιασδήποτε συσκευής επιτρέπειηλεκτρονική επικοινωνία (π.χ. κινητότηλέφωνο, έξυπνο ρολόι, ταμπλέτα κ.λπ.) οποιουδήποτε τύπου και μεθόδου επικοινωνίας.Όπου υπάρχουν σχετικές συσκευές θα πρέπει να είναι απαραιτήτως κλειστές και να βρίσκονται μέσα στις τσάντες των εξεταζομένων.Εξαιρέσεις γίνονται μόνονστην περίπτωση που η χρήση της ηλεκτρονικής συσκευής έχει κριθεί από τον/την διδάσκοντα/ουσα απαραίτητη για την ίδια την πραγματοποίηση της εξέτασης.

Σε κάθε περίπτωση, δεν επιτρέπεται η συνεργασία μεταξύ των εξεταζομένων, η χρήση ή ανταλλαγή σημειώσεων και άλλων αντικειμένωνκαι γενικότερα η χρήση οποιασδήποτεμεθόδουαντιγραφής ή διασφάλισης των απαντήσεων με μη σύννομο και δεοντολογικά ορθό τρόπο.

Η παραβίαση του αδιάβλητου των εξετάσεων, έστω και κατά των υστέρων διαπιστωθείσα, δηλαδή στο στάδιο διόρθωσης του γραπτού,συνεπάγεταιτη μονογραφή του γραπτού και την ενημέρωση του/της Προέδρου. Το θέμα δύναται να παραπεμφθεί στη Συνέλευση του Τμήματος ή σε άλλο αρμόδιο Όργανο το οποίο αποφασίζει στο πλαίσιο των κειμένων διατάξεων.

Η ώρα λήξης της εξέτασης αναγράφεται στον πίνακα στην αρχή της διαδικασίας και αφού έχουν παραδοθεί προς όλους/όλες οι κόλλες διαγωνισμού και τα θέματα. Η εξέταση εκκινείαπό τη στιγμή που ολοκληρωθεί η διανομή των θεμάτων.

Μετά την ολοκλήρωση της επίδοσης των θεμάτων, οι εξεταζόμενοι/εςμπορούν, αφού μελετήσουν τα θέματα να υποβάλουν διευκρινιστικές ερωτήσεις στον/στην διδάσκοντα/ουσα.Οι ερωτήσεις θα πρέπει να υποβάλλονται δημοσίως και όχι κατ’ ιδίαν, να απευθύνονται αποκλειστικά στον/στη διδάσκοντα/ουσα και να απαντώνται δημοσίως.

Η αποχώρηση από την εξέταση επιτρέπεται μετά την παρέλευση τριάντα λεπτών (30’) από την έναρξη της εξέτασης.Προ της παρέλευσης του χρόνου καιεφόσον παραστεί ανάγκη, ειδοποιείται ο/η διδάσκων/ουσατου εξεταζόμενου μαθήματος, ο/η οποίος/ακαι μόνον αποφασίζει για την αποχώρηση.

Δεν επιτρέπεται η παραμονή στην αίθουσα ενός/μία φοιτητή/τριας μόνο, γι’ αυτόκαι παραμένει ο/η προτελευταίος/α και αποχωρούν συγχρόνως.

Κατά τη διάρκεια της εξέτασης, η προσωρινή έξοδος φοιτητών/φοιτητριών από τηναίθουσα γίνεται με την εποπτεία ή τη συνοδεία επιτηρητή/τριας, κατά την κρίση των επιτηρητών/τριών και του/της διδάσκοντα/ουσας.

Δεν επιτρέπεται στους/στιςεξεταζόμενους/εςνα παίρνουν τα θέματα των εξετάσεων μαζί τους πριν από τη λήξη της εξέτασης, εκτός αν ορίσει διαφορετικά ο/η διδάσκων/ουσα.

Οι εξεταζόμενοι/εςοφείλουν να σέβονται τους/τις διδάσκοντες/ουσες και τους/τις επιτηρητές/τριες και να συμμορφώνονται με τις οδηγίες τους. Παραπτώματα ανάρμοστηςκαι προσβλητικής συμπεριφοράς κατά τη διάρκεια των εξετάσεων δεν προσιδιάζουν στις ακαδημαϊκέςπρακτικέςτου Πανεπιστημίου Αιγαίου.

Σε περιπτώσεις που το φαινόμενο αυτό καταγραφεί,ενημερώνεται ο/η Πρόεδρος, εισάγεται το θέμα στη Συνέλευση του Τμήματοςή ακολούθως σε όποιο άλλο αρμόδιο Όργανο, στο πλαίσιο των κείμενων διατάξεων.

Σε χρόνο τριάντα(30) λεπτών και ακολούθως δεκαπέντε (15) λεπτών πριν από τη λήξη των εξετάσεων, οι εξεταζόμενοι/εςειδοποιούνται ότι ολοκληρώνεται ο χρόνος εξέτασης.

όλλα αναφοράς Βεβαίωση προσέλευσης στις εξετάσεις δικαιούνται μόνον οι φοιτητές/τριες που έχουν δηλώσει το μάθημα και εξετάζονται σ’ αυτό.

Μετά την ανακοίνωση των αποτελεσμάτων της εξέτασης καιέως δύο μήνες μετά, οι φοιτητές/τριες έχουν το δικαίωμα να δουν το γραπτό τους, παρουσία του/τηςαρμόδιου διδάσκοντα/διδάσκουσας, να ζητήσουν και να λάβουν διευκρινίσεις για τη βαθμολογία τους.

**Ε. ΕΞΕΤΑΣΕΙΣ ΦΟΙΤΗΤΩΝ/ΤΡΙΩΝ ΜΕ ΑΝΑΠΗΡΙΑ Ή ΕΙΔΙΚΕΣ ΕΚΠΑΙΔΕΥΤΙΚΕΣ ΑΝΑΓΚΕΣ**

Στην κατηγορία αυτή εντάσσονται:

**α.** Φοιτητές/τριες οι οποίοι/ες προσκομίζουν στη Γραμματεία του Τμήματος φοίτησής τους, ειδική διαγνωστική έκθεση από τα Κέντρα Διαφοροδιάγνωσης, Διάγνωσης και Υποστήριξης Ειδικών Εκπαιδευτικών Αναγκών (ΚΕΔΔΥ), την Επιτροπή Διαγνωστικής Εκπαιδευτικής Αξιολόγησης και Υποστήριξης (ΕΔΕΑΥ) και τα πι­στοποιημένα από το Υπουργείο Παιδείας, Έρευνας και Θρησκευμάτων Ιατροπαιδαγωγικά Κέντρα (ΙΠΔ) άλλων Υπουργείων σχετικά με αναπηρία ή ειδικές εκπαιδευτικές ανά­γκες βάσει των οποίων για ολόκληρη ή ορισμένη περί­οδο της σχολικής τους ζωής εμφάνιζαν σημαντικές δυσκολίες μάθησης εξαιτίας αισθητηριακών, νοητικών, γνωστικών, αναπτυξιακών προβλημάτων, ψυχικών και νευροψυχικών διαταραχών οι οποίες, σύμφωνα με τη διεπιστημονική αξιολόγηση, επηρεάζουν τη διαδικασία της σχολικής προσαρμογής και μάθησης. Στους/στις φοιτητές/τριες με αναπηρία και ειδικές εκπαιδευτικές ανάγκες συγκαταλέγονται ιδίως όσοι/ες παρουσιάζουν νοητική αναπηρία, αισθητηριακές αναπηρίες όρασης (τυφλοί, αμβλύωπες με χαμηλή όραση), αισθητηριακές αναπηρίες ακοής (κωφοί, βαρήκοοι), κινητικές αναπηρίες, χρόνια μη ιάσιμα νοσήματα, διαταραχές ομιλίας-λόγου, ειδικές μαθησιακές δυσκολίες όπως δυσλεξία, δυσγραφία, δυσαριθμησία, δυσαναγνωσία, δυσορθογραφία, σύνδρομο ελλειμματικής προσοχής με ή χωρίς υπερκινητικότητα, διάχυτες αναπτυξιακές διαταραχές (φάσμα αυτισμού), ψυχικές διαταραχές και πολλαπλές αναπηρίες.

Στην κα­τηγορία «άτομα με αναπηρία και ειδικές εκπαιδευτικές ανάγκες»δεν εμπίπτουν όσοι/ες έχουν χαμηλή σχολική επίδοση που συνδέεται αιτιωδώς με εξωγενείς παράγο­ντες, όπως γλωσσικές ή πολιτισμικές ιδιαιτερότητες. Επίσης, φοιτητές/τριες με σύνθετες γνωστικές, συναισθηματι­κές και κοινωνικές δυσκολίες, παραβατική συμπεριφορά λόγω κακοποίησης, γονεϊκής παραμέλησης και εγκα­τάλειψης ή λόγω ενδοοικογενειακής βίας, ανήκουν στα άτομα με ειδικές εκπαιδευτικές ανάγκες (βλ. Ν. 3699/2008, όπως ισχύει σήμερα, ΦΕΚ 199Α για μαθητές/τριες).

**β.** Φοιτητές/τριες οι οποίοι/ες προσκομίζουν στη Γραμματεία του Τμήματος φοίτησής τους, πιστοποιητικό από τις Υγειονομικές Επιτροπές του ΚΕΠΑ (Κέντρο Πιστοποίησης Αναπηρίας) του ΙΚΑ-ΕΤΑΜ, από το οποίο προκύπτει ότι:

ι) είναι τυφλοί, σύμφωνα με το Ν. 958/79 (ΦΕΚ 191 τ. Α) ή έχουν ποσοστό αναπηρίας στην όρασή τους τουλάχιστον 67% ή είναι αμβλύωπες με ποσοστό αναπηρίας στην όρασή τους τουλάχιστον 67% .

ιι) έχουν κινητική αναπηρία τουλάχιστον 67% μόνιμη ή προσωρινή, που συνδέεται με τα άνω άκρα,

ιιι) πάσχουν από σπαστικότητα των άνω άκρων

**γ.** Φοιτητές/τριες οι οποίοι/ες προσκομίζουν στη Γραμματεία του Τμήματος φοίτησής τους, Ιατρική Γνωμάτευση Ψυχιάτρου από Δημόσιο Νοσοκομείο.

Φοιτητές/τριες οι οποίοι ανήκουν στις παραπάνω κατηγορίες δύνανται να εξετάζονται προφορικά ή με άλλης μορφής δοκιμασίες.

Οι διδάσκοντες/διδάσκουσες υποχρεούνται να λαμβάνουν υπόψη τα δικαιολογητικά που καταθέτουν οι εν λόγω φοιτητές/τριες όσον αφορά στον τρόπο εξέτασής τους και να τους δίνουν τη δυνατότητα, εφόσον οι φοιτητές/τριες το επιθυμούν, να εξετάζονται με προφορικές εξετάσεις ή άλλων μορφών δοκιμασίες. Σε περίπτωση που κριθεί σκόπιμο από τους διδάσκοντες/τις διδάσκουσες ζητείται, επιπλέον, η γνώμη της Συνέλευσης του Τμήματος.

Ο παραπάνω Πρότυπος Ιδρυματικός Κανονισμός Εξετάσεων μπορεί να συμπληρωθεί με ενότητες που σχετίζονται με ειδικές εξεταστικές διαδικασίες που ενδέχεται να ισχύουν σε κάποιο Τμήμα και το τελικό κείμενο αναρτάται στον ιστότοπο του Τμήματος μετά από έγκριση της Συνέλευσης αυτού.